CONVOCATÒRIA DE MOBILITAT ERASMUS+ ESTUDIS DIMENSIÓ NO EUROPEA (ACCIONS KA171 I HK346 IQUPN-QCLPTNQ) DE LA UNIVERSITAT D'ALACANT. CURS 2025-26.
- Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/53341)
  + [Valencià](/va/acuerdo/53174)






Selector de idioma

Leer

* [Español](/es/acuerdo/53409)
* [Valencià](/va/acuerdo/53579)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE MOBILITAT ERASMUS+ ESTUDIS DIMENSIÓ NO EUROPEA (ACCIONS KA171 I TI071 OALBK-IMGRYZQ) DE LA UNIVERSITAT D'ALACANT. CURS 2025-26.
[Butlletí Oficial Universitat d'Alacant](/ca/Publicacion)
=========================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE MOBILITAT ERASMUS+ ESTUDIS DIMENSIÓ NO EUROPEA (ACCIONS KA171 I FG238 DZMPS-JJEXRXT) DE LA UNIVERSITAT D'ALACANT. CURS 2025-26.

Data d'aprovació
:   04/11/2024

Data de publicació
:   05/11/2024

Òrgan competent
:   Rector

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/53839)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/53061)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/53370)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE MOBILITAT ERASMUS+ ESTUDIS DIMENSIÓ NO EUROPEA (ACCIONS KA171 I IE503 XFGVF-RLBFLDF) DE LA UNIVERSITAT D'ALACANT. CURS 2025-26.
    &url=https://www.boua.ua.es/va/acuerdo/53704)

**Títol:** CONVOCATÒRIA DE MOBILITAT ERASMUS+ ESTUDIS DIMENSIÓ NO EUROPEA (ACCIONS KA171 I IP546 AUJJL-TFZJZPB) DE LA UNIVERSITAT D'ALACANT. CURS 2025-26.

**Secció:** CONVOCATÒRIES I CONCURSOS

**Òrgan:** Rector

**Data d'aprovació:** dilluns, 4 de novembre de 2024

CONVOCATÒRIA DE MOBILITAT ERASMUS+ ESTUDIS DIMENSIÓ NO EUROPEA (ACCIONS KA171 I CW242 FYGZP-PRBSIBL) DE LA UNIVERSITAT D'ALACANT

CURS 2025-26

1.    Objecte de la convocatòria

L'objecte d'aquesta convocatòria, en règim de concurrència competitiva, és assignar places (llistades en [Annex 1](/Acuerdos/DescargarAnexoxId?idanexo=1029952&idacuerdo=53829&idioma=es)) i atorgar ajudes a l'alumnat beneficiari per a la realització d'estudis en una universitat de tercers països no associats de la Unió Europea a l'empara del programa de mobilitat internacional Erasmus+ (accions KA171 i KA131 Mobilitat Internacional) durant el curs -acadèmic 2025-26.

Per mitjà d'aquest programa, l'alumnat de la Universitat d'Alacant (UA) pot realitzar una part dels seus estudis en universitats amb les quals la UA ha subscrit acords d'intercanvi d'estudiants en el marc del programa Erasmus+. Aquest intercanvi es realitzarà amb l'objectiu de reconeixement acadèmic i d'aprofitament, així com d'adequació al seu perfil curricular.

El període d'estudi a l'estranger ha de formar part del programa d'estudis que segueix l'estudiant per a completar una titulació de qualsevol cicle.

2.    Requisits de les Persones Beneficiàries

Per a sol·licitar la participació en aquesta convocatòria i obtenir la condició de beneficiari, l'alumnat deu cumplir els següents requisits:

2.1. Requisit de matrícula

- Estar matriculat en la UA, durant el curs acadèmic 2024-25, en una titulació de caràcter oficial de Grau per a la qual existisca oferta de places de mobilitat.

- Estar matriculat en la UA en la titulació per a la qual se li ha concedit la plaça de mobilitat en el curs 2025-26.

2.2.  Requisit de crèdits

- En el moment de la sol·licitud: haver superat 60 crèdits dels estudis de Grau fins a la convocatòria C1 del curs 2024-25 inclusivament.

- En el curs acadèmic de l'intercanvi, s'ha d'estar matriculat d'un mínim de 12 crèdits en l'estada semestral tal com s'especifica en el punt 10.1.

2.3.  Requisit d'idiomes de la UA

-Tenir acreditat en la UA el nivell d'idioma requerit per la Universitat de destí, especificat en el catàleg de places ([Annex 1](/Acuerdos/DescargarAnexoxId?idanexo=1029952&idacuerdo=53315&idioma=es)) de la present convocatòria.

- La Normativa de la UA per a l'acreditació interna de competències lingüístiques en valencià i llengües estrangeres es pot trobar en la pàgina web del Servei  de Llengües (Pla d'Acreditació Lingüística <https://sl.ua.es/va/acreditacio/acreditacio-en-llengues.html>).

Només podran ser considerats aquells documents obtinguts fins a la data en què finalitze el termini de presentació de sol·licituds.

- Quant a l'acreditació d'idiomes per superació d'assignatures, únicament es podran admetre les superades fins a la convocatòria C1 del curs 2024-25 inclusivament.

2.4. Requisit lingüístic de la universitat de destí

Normalment les universitats de destí requereixen documentació acreditativa del requisit lingüístic per a l'acceptació d'estudiants d'intercanvi. Serà responsabilitat de cada estudiant informar-se i conèixer quina és la documentació necessària per a demostrar els requisits lingüístics de les institucions que seleccione. La informació específica de cada universitat d'acolliment es pot consultar en la seua pàgina web, en l'apartat d'intercanvis internacionals. Les dades de contacte i els enllaços a les universitats sòcies poden trobar-se en la pàgina web de la convocatòria.

De manera general, l'alumnat seleccionat en universitats que requerisquen un certificat lingüístic concret haurà de remetre'l a la institució de destí.

Per això, han d'estar en possessió d'aquesta documentació abans de finalitzar el termini establit per cada institució per a la sol·licitud d'inscripció com a alumnat d'intercanvi (consulteu el termini en la web de la universitat de destí). Aquest termini pot variar en funció de la universitat i el semestre. En cas contrari, la universitat de destí podrà rebutjar la sol·licitud i, per tant, no podran realitzar l'intercanvi.

2.5. Altres requisits

- No haver obtingut plaça definitiva en un altre programa de mobilitat per al mateix semestre sol·licitat. En aquest sentit, la plaça obtinguda en aquesta convocatòria preval sobre les obtingudes en les convocatòries de Mobilitat Global, Erasmus+ KA131 (Dimensió Europea) i SICUE.

- No haver superat el període màxim d'estades Erasmus d'estudis o pràctiques (LLP-Erasmus, Erasmus Mundus, Erasmus+) permeses:

o   Grau en Fonaments de l'Arquitectura: dos períodes anuals en còmput total.

o   Per a la resta de titulacions: un període anual en còmput total en el mateix nivell d'estudis (grau).

- No haver incomplit la normativa de qualsevol programa gestionat pel Servei de Relacions Internacionals.

3.    Nombre i duració

3.1.  Es concedirà un nombre màxim de 30 places, distribuïdes per institució de destí de la manera següent:

| País | Codi | Universitat | Nombre de places |
| --- | --- | --- | --- |
| Algèria | DZ ARGEL02 | Université d'Alger 2 | 2 |
| DZ ORAN01 | Université d'Oran 1 | 2 |
| DZ ORAN02 | Université d'Oran 2 | 2 |
| Austràlia | AU SYDNEY01 | The University of Sydney | 4 |
| l'Azerbaidjan | AZ BAKU03 | Khazar University | 2 |
| Corea del Sud | KR SEOUL02 | Soongsil University | 2 |
| Estats Units | US FLAGSTA01 | Northern Arizona University | 4 |
| Geòrgia | GE TBILISI01 | Georgian Technical University | 2 |
| Hong Kong | HK HONGKON02 | The University of Hong Kong | 2 |
| el Kazakhstan | KAZ ASTANA02 | Nazarbayev University | 2 |
| Malàisia | MY KUALALU01 | University of Malaia | 2 |
| Seychelles | SC ANSE-RO01 | University of Seychelles | 2 |
| Nova Zelanda | NZ HAMILTO01 | University of Waikato | 2 |

3.2.  L'oferta de places (codi del grup de places, institució de destí, nombre de places disponibles i requisit d'idiomes) organitzades per centre i pla d'estudis es troba llistada en l'[Annex 1](/Acuerdos/DescargarAnexoxId?idanexo=1029952&idacuerdo=53105&idioma=es). Les places poden estar compartides entre diferents plans d'estudis; en aquest cas, el mateix codi de places es troba repetit en el document.

El llistat de places podría patir modificacions si la Universitat de destí decideix modificar l'Acord Interinstitucional amb la Universitat d'Alacant. Aquestes modificacions serien comunicades convenientment.

3.3.  Es reservarà un 3% del total de les places disponibles per a ser cobertes per persones amb diversitat funcional. En aquest cas, les persones aspirants hauran d'acreditar un grau de discapacitat igual o superior al 33%. En el supòsit de no ser cobertes aquestes places, s'acumularan a les places del torn general.

3.4.  El període de mobilitat Erasmus+ Estudis té una duració mínima de 2 mesos.

Les places de mobilitat es concediran per a estudiar durant un període lectiu en el curs acadèmic 2025-26. El període lectiu pot ser un trimestre (un dels tres períodes lectius en els quals es divideix el curs acadèmic); o un semestre (un dels dos períodes lectius quan el curs acadèmic està així dividit).

El període i dates d'intercanvi dependran del calendari acadèmic de la universitat de destí.

4.    Dotació de les beques

4.1.  L'alumnat seleccionat podrà obtenir una ajuda econòmica. Aquesta ajuda estarà constituïda per les aportacions dels fons comunitaris europeus a través del Servei Espanyol per a la Internacionalització de l'Educació (SEPIE), pertanyent al Ministeri amb competències en matèria d'Universitats. La quantia total depèn de la consignació pressupostària d'aquest organisme.

4.2.   La dotació econòmica, en tot cas, serà la corresponent al temps d'estada real de l'alumnat en la universitat de destí i per un màxim de 5 mesos.

La persona beneficiària que done per finalitzada la seua estada abans de complir el període previst, perdrà el dret a percebre la quantia total de l'ajuda. En tal cas, tindrà dret a la percepció de la part de l'ajuda proporcional al període efectivament gaudit en la universitat de destí, sempre que haja romàs un mínim de 2 mesos, quedant, si és el cas, obligada al reembossament de la part de l'ajuda indegudament percebuda per minoració d'estada o incompliment dels requisits addicionals que haguera imposat l'organisme  finançador.

4.3.  L'alumnat seleccionat rebrà dicha ajuda seguint els següents criteris:

4.3.1.  Ajuda per a despeses de viatge. Contribució a les despeses de viatge basada en la distància entre la UA i la destinació, segons la quantitat que s'indica a continuació:

- Entre 100 i 499 km........ .211 €

- Entre 500 i 1.999 km..... .309 €

- Entre 2.000 i 2.999 km. .395 €

- Entre 3.000 i 3.999 km..580 €

- Entre 4.000 i 7.999 km. .1.188 €

- 8.000 km o més......1.735 €

Per a calcular la distància en quilòmetres des de la UA fins a la ciutat de destí, s'utilitzarà la calculadora de distàncies proposada per la Comissió Europea, que es troba en el següent enllaç:

<https://ec.europa.eu/programmes/erasmus-plus/resources/distance-calculator_es>

4.3.2.  Ajuda ordinària. L'import de l'ajuda individual per a contribuir als  costos directament relacionats amb l'estada dels participants durant l'activitat: 700 € per mes d'estada real.

4.4.  Ajuda addicional per a estudiants amb menys oportunitats. Es finançarà una quantitat addicional de 250 € mensuals a l'alumnat que es trobe en alguna de les situacions següents, degudament acreditades, que no seran acumulatives entre si: discapacitat (tenir reconeguda i qualificada legalment una discapacitat en grau igual o superior al 33%); obstacles socioeconòmics (ser beneficiari d'una beca d'estudis de caràcter general de l'Administració General de l'Estat per a realitzar estudis universitaris el curs 2024-25; percebre la unitat familiar una prestació d'ingrés mínim vital o qualsevol altra prestació d'igual o similar naturalesa; trobar-se en risc d'exclusió social o emergència social; pertànyer a una família nombrosa o monoparental; ser víctima de terrorisme, de violència de gènere o trobar-se en situació d'orfandat; trobar-se en una situació de dependència o amb dependents a càrrec; tenir un contracte de treball a temps complet que es mantindrà en vigor durant el període de mobilitat o s'estarà en situació d'excedència per a dur-la a terme); problemes de salut (patir problemes físics o mentals que generen la necessitat de suport addicional); diferències culturals (tenir la condició de refugiat o amb dret a protecció subsidiària o haver presentat sol·licitud de protecció internacional a Espanya).

4.5.  Suport a la inclusió. El suport a la inclusió cobrirà els costos addicionals directament relacionats amb els participants amb menys oportunitats. En particular, aquests costos tenen l'objectiu de cobrir el suport financer addicional requerit perquè els participants amb problemes físics, mentals o de salut puguen participar en la mobilitat i en les visites preparatòries, i per als seus acompanyants (inclosos els costos de viatge i estada, si estan justificats i a condició que no estiguen coberts a través de les categories pressupostàries «viatges» i «suport individual» per a aquests participants). L'import cobrirà el cent per cent dels costos reals (o efectius) subvencionables.

Per a accedir a aquest suport d'inclusió els participants deuran: tenir reconeguda i qualificada legalment una discapacitat en grau igual o superior al 33%; patir problemes físics, mentals o de salut, degudament acreditats mitjançant la corresponent certificació mèdica; i complir amb la resta dels criteris d'admissibilitat establits en el Programa.

Els conceptes que formen part del suport a la inclusió són: a) transport especial/adaptat de la persona participant al país d'acolliment; b) acompanyants; c) serveis professionals, d) visites preparatòries; e) altres despeses específiques derivades de la discapacitat acreditada de la persona participant. La informació detallada es troba en la Resolució de 21/06/2023 de la Direcció del Servei Espanyol per a la Internacionalització de l'Educació (SEPIE), Annex V.5: Criteris d'adjudicació, punt 3.4: Suport a la inclusió.

L'ajuda de Suport a la Inclusió se sol·licitarà al Servei de Relacions Internacionals abans del començament de la mobilitat a través d'UA Cloud - eAdministració - Tràmits - Instància Genèrica.

4.6.  La persona beneficiària haurà de facilitar un compte bancari del qual haurà de ser titular, que serà on es realitze l'ingrés de l'ajuda, si és el cas.

5.   Termini i procediment de presentació de sol·licituds

5.1.  Termini de presentació

El termini de presentació de sol·licituds serà del 6  al 21  de novembre de 2024.

5.2.  Procediment de presentació

5.2.1.      S'haurà d'emplenar el formulari de sol·licitud a través d'UACloud, aplicació Programes de Mobilitat, pestanya UMove, se selecciona Les meues sol·licituds i "Nova sol·licitud".

S'hauran d'indicar per ordre de preferència els destins als quals opta.

Amb la finalitat de conèixer l'adequació a l'expedient acadèmic de cada sol·licitant és recomanable informar-se prèviament en les pàgines web de cada universitat sobre les condicions de la docència en els destins sol·licitats (idioma de docència, programes d'estudis, dates de cada semestre, seus). Així mateix, és recomanable informar-se sobre el nivell de vida o la possible limitació en la disponibilitat d'allotjament, etc.

Les universitats de destí seleccionades i la seua ordre de prioritat no seran motiu d'al·legació ni podran ser modificats per l'alumnat una vegada finalitzat el termini de presentació de sol·licituds. Així mateix, no es permeten renúncies parcials (és a dir, no es podrà formalitzar la renúncia mantenint algun dels destins sol·licitats).

De la mateixa manera, els canvis en les places oferides per causes alienes a la UA no podran ser motiu d'al·legació.

5.2.2.      Documentació acreditativa de coneixement d'idiomes.

El Servei de Relacions Internacionals consultarà la formació lingüística acreditada en la UA per comprovar el compliment del nivell d'idioma exigit per les universitats de destí seleccionades.

L'alumnat interessat en programes de mobilitat haurà de comprovar els nivells obtinguts en matèria lingüística que apareixen en UACloud > Expedient acadèmic > Consultar > Expedients > Acreditació i capacitació docent en llengües i, si és el cas, sol·licitar l'acreditació d'aquells que no estiguen arreplegats en el seu perfil lingüístic seguint el procediment establit pel Servei de Llengües ( Pla d'Acreditació lingüística -<https://sl.ua.es/va/acreditacio/acreditacio-en-llengues.html>).

5.2.3.      Les persones aspirants que puguen acreditar qualsevol situació de les indicades en el punt 4.4. Ajuda addicional per a estudiants amb menys oportunitats, hauran d'informar  de la seua situació concreta a través d'UACloud - eAdministració - Instància Genèrica dirigida al Servei de Relacions Internacionals.

5.2.4.      Les persones aspirants que puguen acreditar un grau de discapacitat igual o superior al 33% hauran de presentar el certificat corresponent a través d'UACloud - eAdministració - Instància Genèrica dirigi al Servei de Relacions Internacionals.

6.    Criteris d'adjudicació

6.1.  La selecció es resoldrà d'acord amb la valoració dels mèrits acreditats per cada estudiant atès el barem que es detalla en l'[Annex  2](/Acuerdos/DescargarAnexoxId?idanexo=1029954&idacuerdo=53301&idioma=es).

Tots els mèrits presentats hauran de reunir-se en la data de finalització del termini de presentació de sol·licituds, acreditant-se en la forma que s'estableix en cada cas.

El barem comprendrà dos apartats i la puntuació total resultarà de sumar-los: a+b:

a) Expedient acadèmic en l'estudi des del qual se sol·licita l'intercanvi.

b) Coneixement d'idiomes.

6.2.  Prioritats. La selecció es realitzarà tenint en compte les següents prioritats:

- Prioritat 1: estudiants amb diversitat funcional, segons el contingent de reserva esmentada en el punt 3.3. Això es reflectirà sumant 30 punts als obtinguts en el barem.

- Prioritat 2: estudiants que no hagen sigut Erasmus+ KA171 anteriorment en el mateix nivell d'estudi. Això es reflectirà sumant 10 punts als obtinguts en el barem.

- Prioritat 3: estudiants que ja hagen sigut Erasmus+ KA171 en cursos anteriors.

- Prioritat 4: estudiants que hagen renunciat a una plaça Erasmus+ KA171 en la convocatòria immediatament anterior, sense motius justificats, fora dels terminis establits. Això es reflectirà amb la reducció de 2/3 de la puntuació.

Cada prioritat preval sobre les posteriors.

6.3.  Les places es distribuiran per ordre de puntuació total i no s'adjudicaran més places de les oferides. En cas d'estudiants que obtinguen la mateixa puntuació, s'atendrà la major puntuació obtinguda en els apartats del barem que s'indiquen: 1r) nombre de crèdits superats; 2n) nivell d'idioma; en aquest ordre, fins a aconseguir el desempat. En cas de persistir l'empat, s'utilitzarà l'ordre alfabètic del primer cognom de les persones sol·licitants, començant l'ordenació per la lletra "V" d'acord amb el resultat del sorteig a què es refereix el Reglament General d'Ingrés del Personal al Servei de l'Administració de l'Estat, publicat en el BOE de 31 de juliol de 2024.

7.   Òrgan Gestor i Comissió de valoració

7.1. Òrgan gestor

L'òrgan gestor de la convocatòria, la direcció del Servei de Relacions Internacionals, s'encarrega de l'ordenació i instrucció del procediment i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució.

La unitat administrativa de referència és la Unitat de Convocatòries i Gestió Econòmica del citat servei, contacte: [y.npelvgezn@pc.du](file:///C:/Users/58768424B/AppData/Local/Temp/pid-9016/y.tnsuidgdt@lp.fu)

Quan la sol·licitud no reunisca els requisits o no s'acompanye la documentació que resulte exigible, es notificarà a la persona sol·licitant la causa que impedeix la continuació del procediment i se li requerirà perquè, d'acord amb la legislació de procediment administratiu comú, esmene la falta o acompanye els documents preceptius, amb indicació que si així no ho fera se li tindrà per desistida de la seua petició, prèvia resolució que haurà de ser dictada en els termes previstos legalment.

7.2. Comissió de valoració

La comissió de valoració realitzarà l'examen i avaluació de les sol·licituds admeses i elaborarà l'informe de valoració.

La comissió tindrà la següent composició:

Presidència:

-       Vicerectora de Relacions Internacionals i Cooperació per al Desenvolupament

Secretaria:

-       Subdirectora de Mobilitat d'Estudiants

Vocal:

-       Directora del Servei de Relacions Internacionals.

La Comissió de valoració suplent estarà composta per:

Presidència:

-       Director del Secretariat de Mobilitat (responsable de la Coordinació Institucional Erasmus+)

Secretaria:

-       Subdirectora de Gestió de Projectes de Mobilitat

Vocal:

-       Gestora en cap de Convocatòries i Gestió Econòmica

Els membres de la Comissió de Valoració signaran un document d'absència de conflicte d'interessos (DACI).

La Comissió de Selecció es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

8.    Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases i les seues dades d'aplicació es realitzaran en l'adreça web <https://sri.ua.es/va/movilidad/erasmus-estudis-dimensio-no-europea-accions-ka171-i-ka131-extra-europea.html>, substituint la notificació a les persones interessades i produint els mateixos efectes. En aquesta mateixa direcció es troba la resta d'informació general referent a la convocatòria, l'Annex, i l'accés a tota la normativa i legislació que s'hi esmenta.

Finalitzat el termini de presentació de sol·licituds, es publicarà la llista provisional de les admeses i el resultat provisional de l'aplicació dels criteris d'adjudicació establits en el punt 5.

De la mateixa forma, es publicarà la llista de sol·licitants exclosos, totalment o parcialment (és a dir, no admesos en alguna de les places) amb indicació del motiu d'exclusió.

Totes les persones sol·licitants disposaran d'un termini de 10 dies hàbils per a presentar al·legacions comptats a partir de l'endemà de la publicació.

Resoltes les al·legacions, es publicarà la llista definitiva de sol·licituds admeses i excloses, totalment o parcialment, i la puntuació definitiva resultat d'aplicar els criteris d'adjudicació establits en el punt 5.

L'assignació de places serà el resultat del següent procés:

8.1. Primera assignació

Com a primera adjudicació, es publicarà l'assignació provisional de places i la llista d'espera. Cada aspirant podrà visualitzar el resultat d'aquesta selecció en UACloud > Programes de Mobilitat > UMove > Les meues sol·licituds > Consulta les meues sol·licituds.

Les candidatures seleccionades en aquesta proposta disposaran d'un termini de 5 dies hàbils per a acceptar, esperar a una millor adjudicació (millora) o per a renunciar a la plaça assignada; a comptar des de l'endemà de la data de publicació, i hauran de fer-ho exclusivament a través de l'aplicació d'UACloud  > Programes de Mobilitat > UMove > Les meues sol·licituds > Consulta les meues sol·licituds, prement "Acceptar" "Millorar" o "Renunciar" en aquella institució que els haja sigut assignada.

En cas que la plaça adjudicada siga la primera opció sol·licitada, només es podrà acceptar o renunciar a aquesta plaça, ja que no existeix opció de millora.

En el cas que la plaça adjudicada no siga la primera opció sol·licitada, es podrà acceptar (passant a ser l'opció definitiva); sol·licitar millora i esperar a una millor assignació; o renunciar.

Es considerarà renúncia per part del candidat o candidata si no realitza cap actuació durant aquest tràmit, i se li tindrà per desistit de la seua sol·licitud en la present convocatòria.

8.2. Segona assignació

Passat el termini anterior, es publicarà una segona assignació de places, que tindrà caràcter definitiu. Aquesta adjudicació definitiva contindrà la reassignació de les renúncies presentades en la fase anterior.

L'alumnat que haja sigut adjudicatari d'una plaça en aquesta última assignació tindrà un termini de 5 dies hàbils per a acceptar o renunciar a aquesta adjudicació; a comptar des de l'endemà de la data de publicació, i haurà de fer-ho exclusivament a través de l'aplicació d'UACloud  > Programes de Mobilitat > UMove > Les meues sol·licituds > Consulta les meues sol·licituds, prement "Acceptar" o "Renunciar" en aquella institució que els haja sigut assignada.

Els qui, en la primera assignació, hagueren optat per la millora deuran ara acceptar o renunciar a la plaça adjudicada (tant en el cas d'haver obtingut millora com en el cas de romandre en la mateixa plaça adjudicada inicialment).

Es considerarà renúncia si el candidat o la candidata no realitza cap actuació durant aquest tràmit, i se li tindrà per desistit de la seua sol·licitud en la present convocatòria.

8.3. Assignació de vacants

En la resolució definitiva es convocarà els  qui no hagen obtingut plaça a participar en l'assignació de vacants.

Les persones interessades a participar hauran d'emplenar un formulari, en el termini de 3 dies hàbils, en el qual indicaran la seua elecció de places per ordre de preferència. En aquells casos en què els i les aspirants no emplenen el formulari en el termini establit, s'entendrà que no tenen interès a participar en l'assignació de vacants.

Finalitzat aquest termini, s'adjudicaran les places vacants per ordre de nota mitjana (punt `a' del Barem) després d'aplicar les corresponents prioritats. Aquesta informació és la publicada en les llistes definitives de sol·licituds admeses i excloses i puntuació definitiva dels aspirants.

En el cas que hi haja empat en aquesta nota mitjana, s'atendrà la major puntuació obtinguda en els apartats del barem que s'indiquen: 1r) nombre de crèdits superats; 2n) nivell d'idioma, fins a aconseguir el desempat. En cas de persistir l'empat, s'utilitzarà l'ordre alfabètic del primer cognom de les persones sol·licitants, començant l'ordenació per la lletra "V" d'acord amb el resultat del sorteig a què es refereix el Reglament General d'Ingrés del Personal al Servei de l'Administració de l'Estat, publicat en el BOE de 31 de juliol de 2024.

Es publicarà una última assignació de places, que tindrà caràcter definitiu, incloent-hi l'alumnat que haja obtingut plaça en aquesta última fase del procés.

8.4. Comunicació de les dates de mobilitat

Després de l'última resolució d'assignació de places se sol·licitarà a l'alumnat beneficiari que indique les dates de la seua mobilitat (segons el calendari acadèmic de la universitat de destí), així com si la mobilitat tindrà lloc el primer semestre o el segon. Igualment, això es farà a través d'UACloud  > Programes de Mobilitat > UMove > Les meues sol·licituds > Consulta les meues sol·licituds.

9.    Acceptació de la mobilitat

9.1. Acceptació per part de la universitat de destí

El Programa Erasmus+ està basat en acords bilaterals signats entre la UA i diferents institucions d'educació superior estrangeres. Això implica l'acceptació de la mobilitat per part de les dues institucions implicades en l'acord.

Una vegada assignades les places per part de la UA, l'alumnat ha de realitzar els tràmits de sol·licitud d'inscripció en la institució de destí (Application Procedure) per a la seua acceptació per aquesta institució, que pot rebutjar-lo per diferents raons basades en l'acord bilateral, entre d'altres:

- Que no hi haja un flux equilibrat entre el nombre d'estudiants rebut i enviat.

- Que no complisca els terminis per a inscriure's en la universitat de destí.

- Que no complisca el requisit mínim de coneixement d'idioma de la universitat de destí.

- Que no complisca el requisit acadèmic exigit per la universitat de destí.

Per tot això, l'assignació de places que realitza la UA no serà efectiva fins a la seua acceptació per la institució de destí.

9.2. Situacions derivades de crisis globals

Tenint en compte que l'acceptació de l'alumnat en els diferents països pot veure's afectada per crisis globals sobrevingudes que produïsquen inestabilitat o que impedisquen la mobilitat (pandèmies, conflictes bèl·lics, etc.), en aquests casos no es produiran reassignacions a altres destins ni a altres programes d'intercanvi que gestiona el Servei de Relacions Internacionals. Així mateix, la modalitat de docència presencial pot veure's afectada, passant a docència en línia.

Per tant, es recomana no incórrer en despeses fins que la possibilitat de viatjar a la destinació estiga confirmada. Per això, és aconsellable no reservar viatges i allotjament fins al mateix moment de realitzar la mobilitat.

10. Renúncia i penalització

Les renúncies no penalitzaran mentre siguen presentades en els terminis establits dins del procés d'assignació de places. Fora d'aquests terminis, i atès que les renúncies perjudiquen el procés selectiu, es penalitzarà com establisca cada convocatòria.

Acabat el procés selectiu, la renúncia s'ha de notificar mitjançant la presentació de la sol·licitud corresponent (disponible a tal fi en la web) a través d'UACloud > Sol·licituds UA > Inici > "SRI. Mobilitat. Consultes, sol·licituds, suggeriments i queixes" indicant Tipus "Renúncia"; o bé mitjançant UACloud > eAdministració > Instància Genèrica dirigida al Servei de Relacions Internacionals.

L'alumnat que haja renunciat sense motiu justificat a la plaça Erasmus+ fora dels terminis establits en la convocatòria immediatament anterior, veurà penalitzada la seua participació amb la reducció de 2/3 de la puntuació tal com s'especifica en l'apartat 6.2. de la present convocatòria.

Si un o una estudiant que ha obtingut plaça no presenta renúncia, però no s'incorpora a la universitat de destí en la data prevista, la seua participació serà cancel·lada d'ofici.

L'alumnat que, sense presentar renúncia, no es va incorporar a la universitat de destí assignada en la convocatòria Erasmus+ Estudis KA171 immediatament anterior, serà penalitzat i quedarà exclòs en aquesta convocatòria.

11.  Reconeixement acadèmic i aprofitament.

11.1.          Matrícula

En el curs acadèmic de l'intercanvi, l'alumnat ha d'estar matriculat, almenys en segon curs, de la mateixa titulació que en el moment de la inscripció en el programa. A més, la matrícula ha de contenir un mínim de 12 ECTS en l'estada semestral que, al seu torn, han de poder ser reconeguts en l'intercanvi; és a dir, han de formar part del Contracte d'Estudis.

11.2.          Contracte d'Estudis

Es rebrà ple reconeixement acadèmic dels estudis superats en el centre d'acolliment (sempre que estiguen arreplegats en el Contracte d'Estudis) com a part plenament reconeguda de la seua titulació en la UA.

Amb aquest fi, cada estudiant haurà de subscriure un Contracte d'Estudis amb anterioritat a l'inici del període de mobilitat. El contracte esmentat tindrà lloc entre la institució d'origen, la institució d'acolliment i cada estudiant, i tindrà caràcter oficial de contracte vinculant per als qui signen.

La càrrega lectiva en la institució de destí haurà de ser com a mínim de 12 crèdits ECTS per semestre, llevat que la normativa de la universitat de destí n'indique un nombre major.

El Contracte d'Estudis es gestionarà a través UMove, on es denomina Contracte d'Estudis, seguint la ruta UACloud > Programes de Mobilitat > UMove > Les meues places > Contracte.

11.3.          Modificació del Contracte d'Estudis

Qualsevol revisió del Contracte d'Estudis que es considere necessària a l'arribada a la institució d'acolliment haurà de concretar-se i formalitzar-se en el termini d'un mes. Qualsevol modificació posterior que excepcionalment resulte necessària haurà de ser acceptada formalment per les tres parts i aplicar-se immediatament.

11.4.          Denegació del reconeixement de la mobilitat

El reconeixement de la mobilitat realitzada en la institució d'acolliment únicament podrà ser denegat si no s'ha aconseguit el nivell acadèmic requerit per la institució d'acolliment o bé s'incompleixen les condicions relatives al reconeixement acordades per les institucions participants.

Així mateix, a qui es negara a complir les exigències del seu programa d'estudis a l'estranger se li exigirà el reembossament, total o parcial, de la beca individual.

11.5.          Aprofitament

Cada estudiant ha d'aprovar en la universitat de destí una part dels seus estudis, i reconèixer-los en la UA per, almenys, la meitat dels crèdits mínims de matrícula; és a dir, 6 crèdits per semestre. Si no és així, se li reclamarà la devolució de la beca.

12. Taxes acadèmiques

No s'haurà d'abonar cap taxa universitària (en concepte de matrícula, inscripció, exàmens oficials, accés a instal·lacions de laboratoris i biblioteques, etc.) en la institució d'acolliment durant el període en el qual es produeix la mobilitat. No obstant això, és possible que es cobren xicotetes quantitats per costos relacionats amb l'assegurança, l'afiliació a sindicats d'estudiants i l'ús de material divers com fotocòpies, productes de laboratori, etc. Aquestes quantitats seran equivalents a les cobrades a l'alumnat local pel mateix concepte.

Cada estudiant haurà de continuar abonant les taxes acadèmiques habituals en la UA durant el seu període de mobilitat al país europeu.

13.  Marc legal i pressupostari

Aquesta convocatòria amb codi 2025SBV018 serveix de base reguladora i serà incorporada en el Pla Estratègic de Subvencions 2025-2027 de la Universitat d'Alacant, que es troba en procés d'elaboració i pendent d'aprovació.

La present convocatòria es regeix, a més de per les normes que s'hi estableixen, per la Normativa de permanència i continuació d'estudis per a l'alumnat matriculat en títols de grau de la Universitat d'Alacant, per les disposicions europees per al Programa Erasmus+, per la Normativa General de Mobilitat de la Universitat d'Alacant i per la Bases Reguladores que regeixen l'adjudicació de destins i la concessió d'ajudes per a participar en els programes de Mobilitat Erasmus+ de la UA (disponible en <https://www.boua.ua.es/Acuerdos/DescargarAcuerdo/16026>).

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació màxima de caràcter estimatiu és de 210.500 €, que procedeix del SEPIE i es troba consignada en les aplicacions 86.94.8L.32.10 (26.000€), 90.65.8I.03.69 (158.500€) i 11.35.2U.15.01 (26.000€) del centre de despesa 5160 del Servei de Relacions Internacionals. S'hi aplicaran les disposicions fiscals vigents.

Aquesta dotació podrà incrementar-se a conseqüència de la concurrència d'alguna de les circumstàncies previstes en l'art. 58.2 a) del Reglament de la Llei 38/2003 de 17 de novembre, o bé per la no assignació de l'import total de la dotació de la convocatòria. La dotació d'aquesta convocatòria queda condicionada a l'existència de crèdit adequat i suficient en el pressupost de l'exercici 2025 de la Universitat d'Alacant.

El present projecte ha sigut finançat amb el suport de la Comissió Europea. Aquesta publicació és responsabilitat exclusiva de la UA. La Comissió no és responsable de l'ús que puga fer-se de la informació ací difosa.

14. Obligació i justificació del beneficiari

14.1.          Obligacions dels beneficiaris

Són obligacions de les persones beneficiàries, a més de les establides en la Llei 38/2003, General de Subvencions, les següents:

a) No acceptar cap altre ingrés incompatible amb la percepció de les dotacions de les ajudes.

b) Comprovar que existeix oferta acadèmica adequada al seu perfil curricular entre els programes de grau (undergraduate) de les institucions que selecciona. Així mateix, informar-se prèviament sobre les condicions de la docència (idioma de docència, seus disponibles en cada institució, etc.).

c) Matricular-se en la UA i en la universitat d'acolliment durant el període acadèmic en què desenvolupe la seua estada, almenys, dels crèdits mínims exigits.

d) Cursar el període d'estudis establit en el centre concedit i complir amb aprofitament les diferents etapes del procés de formació amb la dedicació requerida; en particular, assistir a totes les activitats lectives, així com presentar-se a les proves i exàmens que corresponguen a la programació acadèmica de l'estada concedida i superar, almenys, el cinquanta per cent dels crèdits mínims de matrícula necessaris per a l'obtenció de la mobilitat.

e) Mantenir contacte i estar localitzable tant pel Servei de Relacions Internacionals com per la seua coordinadora o coordinador, que podran posar-se en contacte amb l'alumnat en qualsevol moment a través del correu electrònic de la UA, tant durant tot el procés de selecció i nominació de la seua candidatura com durant l'intercanvi, així com facilitar les dades de contacte en cas d'emergència.

f) Comunicar immediatament tot canvi de la sol·licitud inicial; en concret al Servei de Relacions Internacionals el referent a renúncia, canvis en el calendari, etc.; i al seu coordinador o coordinadora el referent a aspectes acadèmics.

g) Tenir uns coneixements de l'idioma suficients per a integrar-se en la universitat de destí. La UA no es fa responsable de les mancances que en aquest sentit tinga l'alumnat ni de les conseqüències que d'això es puguen derivar com, per exemple, la no acceptació per part de la institució de destí.

h) Lliurar en el Servei de Relacions Internacionals els següents documents emplenats adequadament:

1) Conveni de subvenció

2) Certificat d'estada

3) Contracte d'estudis

4) Assegurança de viatge contractada per la UA

5) Certificat de notes (Transcript of Rècords)

i) Realitzar de manera en línia el Qüestionari UE al final de l'estada.

j) Si és el cas, contractar una assegurança que cobrisca les contingències de malaltia comuna, accident i repatriació.

k) Responsabilitzar-se de la cerca i localització d'allotjament i dels tràmits seguits per a la inscripció en la universitat d'acolliment.

l) Acceptar totes les condicions del Programa.

m) Inscriure's en el Registre de Viatgers (<https://registroviajeros.exteriores.gob.es/>) i consultar les recomanacions de viatge del Ministeri d'Afers Exteriors Unió Europea i Cooperació (<https://www.exteriores.gob.es/es/ServiciosAlCiudadano/Paginas/Recomendaciones-de-viaje.aspx>) per al país al qual es viatjarà, així com les del Ministeri de Sanitat (<https://www.sanidad.gob.es/profesionales/saludPublica/ccayes/alertasActual/nCov/spth.htm>). En cas de situacions excepcionals al país de destinació, seguir en tot moment les indicacions de l'ambaixada corresponent, així com de la universitat d'acolliment, i comunicar la seua situació al Servei de Relacions Internacionals.

l) Garantir, sota la seua responsabilitat, que les dades i documents presentats per a l'obtenció i justificació de la subvenció per part del beneficiari són vertaderes.

A més, són obligacions de les persones beneficiàries, l'acceptació i la justificació de l'ajuda, les previstes en l'article 14 de la Llei 38/2003, General de Subvencions, d'entre les quals es troben:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)    Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

L'activitat subvencionada ha de realitzar-se des de 2025 fins a 2026.

14.2.          Justificació de la mobilitat

La data màxima de finalització de les mobilitats serà el 31 de juliol de 2026. El mitjà de justificació del compliment de les obligacions es realitzarà de la següent forma:

D'acord amb el que s'estableix en el punt catorzè de les Bases Reguladores que regeixen l'adjudicació de destins i la concessió d'ajudes per a participar en els programes de mobilitat Erasmus+ (Acció clau 1-KA1 per a estudiants amb finalitats d'estudi), beques Santander Erasmus+ i Mobilitat Global (<https://www.boua.ua.es/Acuerdos/DescargarAcuerdo/16582>), les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de 2026.

El compte justificatiu del compliment de les obligacions presentada en el Servei de Relacions Internacionals contindrà la següent informació:

·         Conveni de subvenció

·         Contracte d'estudis (inicial i modificacions)

·         Acceptació de la universitat de destí

·         Factura de vols amb targetes d'embarcament originals d'anada i tornada

·         Fitxa de tercers, incloent-hi còpia del NIF o NIE

·         Certificat d'estada (arribada i eixida)

·         Certificat de notes (Transcript of Rècords)

·         Qüestionari de fi d'estada

·         Assegurança de viatge contractada per la UA

15. Pagaments

En virtut de l'article 34.4 de Llei 38/2003 General de Subvencions i article 88.2 del RD 887/2006 Reglament de la Llei General de Subvencions, s'estableixen pagaments anticipats que suposa el lliurament de fons amb caràcter previ a la justificació, com a finançament necessari per a poder dur a terme les actuacions inherents a la subvenció.

L'abonament  de la present subvenció es divideix en tres pagaments:

15.1.            Ajuda de viatge. Es tramitarà abans del començament de la mobilitat, sempre que s'haja lliurat en el Servei de Relacions Internacionals la següent documentació:

o   A través d'e-Administració: UACloud > eAdministració > Instància Genèrica dirigida al Servei de Relacions Internacionals

-  Factura dels vols

-  Acceptació de la universitat de destí

-  Fitxa de tercers

-  Còpia del NIF o NIE

15.2.            Primer pagament de l'ajuda individual. La quantia del primer pagament correspon al 70% del finançament total previst en el Conveni de Subvenció. El pagament es tramitarà en el mes següent a la presentació de la següent documentació en el Servei de Relacions Internacionals:

o   A través d'UMove:

-  Conveni de subvenció

-  Contracte d'estudis inicial

-  Còpia de l'assegurança de viatge contractada per la UA

-  Certificat d'estada amb arribada real (també denominat Certificat d'incorporació)

o   A través d'e-Administració:

-  Targeta d'embarcament d'anada

15.3.            Segon pagament de l'ajuda individual o liquidació. Inclou l'import de les mensualitats restants, respecte al nombre real de mesos, segons les dates indicades en el certificat d'estada. El pagament es tramitarà en el mes següent a la presentació de la següent documentació en el Servei de Relacions Internacionals:

o   A través d'UMove:

-  Modificació del contracte d'estudis, si és el cas

-  Certificat d'estada, amb les dates reals d'arribada i eixida de la institució estrangera.

o   A través d'una invitació rebuda per email de la Unió Europea:

-  Qüestionari UE

o   A través d'e-Administració:

-  Targetes de embarcament originals d'anada i tornada

L'incompliment per la persona beneficiària de qualsevol dels requisits i obligacions establits en la resolució de concessió de la subvenció i en aquesta convocatòria i bases reguladores, podrà donar lloc a la revocació total o parcial de la subvenció i al reintegrament, si és el cas, de les quantitats indegudament percebudes

16. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades seran cedides a:

- La universitat de destí amb l'objectiu de gestionar el programa de mobilitat.

- L'asseguradora d'accidents de viatge, per a la prestació del servei d'assegurances de viatge associat al programa de mobilitat internacional.

- Entitats financeres.

- Administració local i autonòmica.

- Ambaixades, consolats d'Espanya a l'estranger.

- Centres i organismes: CSI i SEPIE.

L'alumnat participant pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [fma@zi.hm](mailto:lmr@ep.bc)

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>.

17. Recursos

Contra la convocatòria, les seues bases i tots els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptats a partir de l'endemà de publicar-se, d'acord amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present, davant el rector en funcions, d'acord amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 4 de novembre de 2024

El rector en funcions,

P.D. de signatura, vicerectora de Relacions Internacionals i Cooperació per al Desenvolupament

(Resolució de 3 d'octubre de 2024)

Rosa María Martínez Espinosa

Documents annexos:
------------------

* [Descargar 53048\_31 Anexo 1\_ListadoOfertaPlazas\_ca\_va.pdf](/Acuerdos/DescargarAnexoxId?idanexo=1029952&idacuerdo=53880)
* [Descargar 53794\_31 Anexo2-SMS\_2025-26\_Baremo\_ca.pdf](/Acuerdos/DescargarAnexoxId?idanexo=1029953&idacuerdo=53641)
* [Descargar 53344\_31 Anexo2-SMS\_2025-26\_Baremo\_va.pdf](/Acuerdos/DescargarAnexoxId?idanexo=1029954&idacuerdo=53221)





[Carretera Sant Vicent del Raspeig s/n  
03371 Sant Vicent del Raspeig - Alacant  
 Tel. 66 450 5645 - Fax 20 526 6513](https://www.google.es/maps/@20.595158,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12244&trk=tyah&trkInfo=tarId%5U4834664302079%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)